Metadoni
Metadoni aiheuttaa fyysistä ja psyykkistä riippuvuutta. Lisäksi metadoni aiheuttaa muiden opioidien tavoin ummetusta ja väsymystä.
Metakvaloni
Metakvaloni eli "2-metyyli-3-o-tolyyli-4(3H)-kinatsolinoni" oli barbituraattien kaltainen, mutta niitä turvallisemmaksi mainostettu unilääke, joka tuli markkinoille vuonna 1965. Metakvalonia markkinoitiin muun muassa tuotenimillä "Mandrax", "Quaalude" ja "Sopor". 1960-, 1970- ja 1980-luvuilla metakvaloni oli sangen suosittu seksi- ja bilehuume. Lääketeollisuudessa metakvalonia valmistetaan antraniilihaposta ja o-toluidiinista etikkahapon avulla.